Α4-0145/96

Πρόταση κανονισμού (ΕΚ, ΕΥΡΑΤΟΜ) του Συμβουλίου σχετικά με τους επιτοπίους ελέγχους και τις επιτόπιες επαληθεύσεις της Επιτροπής με σκοπό να διαπιστωθούν απάτες και παρατυπίες που προσβάλλουν τα οικονομικά συμφέροντα των Ευρωπαϊκών Κοινοτήτων. (COM(95)690 - C4-0115/96 - 95/0358(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι η καταπολέμηση της απάτης και των παρατυπιών εις βάρος των οικονομικών συμφερόντων των Ευρωπαϊκών Κοινοτήτων έχει ουσιαστική σημασία για την αποτελεσματικότητα της εσωτερικής αγοράς και για την αξιοπιστία της Ένωσης[semigr ]

(Τροπολογία 2)

Έκτη αιτιολογική σκέψη

>Αρχικό κείμενο>

ότι, πάντως, προκειμένου να ενισχυθεί ιδιαίτερα ο αγώνας κατά της οργανωμένης απάτης φαίνεται ενδεδειγμένο να θεσπισθούν για τις διαπραττόμενες εκ προμελέτης ή εκ σοβαρής αμέλειας παρατυπίες, οι οποίες έχουν επίπτωση στον κοινοτικό προϋπολογισμό, κοινές συμπληρωματικές διατάξεις σχετικά με τους επιτόπιους ελέγχους και επαληθεύσεις που πραγματοποιούνται από τους υπαλλήλους της Επιτροπής[semigr ]

>Κείμενο μετά την ψηφοφορία στο ΕΚ>

ότι, πάντως, προκειμένου να ενισχυθεί ιδιαίτερα ο αγώνας κατά της απάτης φαίνεται ενδεδειγμένο να θεσπισθούν για τις διαπραττόμενες εκ προμελέτης ή εκ σοβαρής αμέλειας παρατυπίες, οι οποίες έχουν επίπτωση στον κοινοτικό προϋπολογισμό, κοινές συμπληρωματικές διατάξεις σχετικά με τους επιτόπιους ελέγχους και τις επιτόπιες επαληθεύσεις που πραγματοποιούνται από τους υπαλλήλους της Επιτροπής[semigr ]

(Τροπολογία 3)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι η απάτη εις βάρος των οικονομικών συμφερόντων των Ευρωπαϊκών Κοινοτήτων δεν περιορίζεται σε μία μόνον χώρα και συχνά οφείλεται σε οργανωμένα εγκληματικά κυκλώματα[semigr ]

(Τροπολογία 4)

Έβδομη αιτιολογική σκέψη

>Αρχικό κείμενο>

ότι το άρθρο 1 παράγραφος 2 του Κανονισμού (ΕΚ, Euratom), αριθ. 2988/95 περιέχει ορισμό του όρου «παρατυπία»[semigr ]

>Κείμενο μετά την ψηφοφορία στο ΕΚ>

ότι το άρθρο 1 παράγραφος 2 του Κανονισμού (ΕΚ, Euratom), αριθ. 2988/95 ορίζει την «παρατυπία» ως παντός είδους παραβίαση διάταξης του κοινοτικού δικαίου (...) λόγω ενέργειας ή παράλειψης ενός οικονομικού φορέα που αποβαίνει εις βάρος του γενικού προϋπολογισμού των Κοινοτήτων ή των προϋπολογισμών που διαχειρίζονται οι Κοινότητες είτε μέσω της μείωσης των εσόδων εξ ιδίων πόρων που καταβάλλονται απευθείας για λογαριασμό των Κοινοτήτων είτε μέσω δαπάνης αχρεωστήτως καταβαλλομένης[semigr ]

(Τροπολογία 5)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι ο χαρακτήρας των επιτοπίων ελέγχων και επαληθεύσεων καθώς και οι όροι διεξαγωγής τους καθορίζονται με σκοπό την ενιαία και αποτελεσματική εφαρμογή των ισχυουσών κανονιστικών διατάξεων και τον εντοπισμό των παρατυπιών που ζημιώνουν τα οικονομικά συμφέροντα των Ευρωπαϊκών Κοινοτήτων[semigr ]

(Τροπολογία 6)

Δέκατη αιτιολογική σκέψη

>Αρχικό κείμενο>

ότι προκειμένου να υπάρχει αποτελεσματική καταπολέμηση της απάτης και των παρατυπιών, οι έλεγχοι της Επιτροπής πρέπει να μπορούν να πραγματοποιούνται στις δημόσιες αρχές και εάν είναι απαραίτητο στους οικονομικούς φορείς οι οποίοι ενέχονται ενδεχομένως στην διερευνόμενη απάτη, και τούτο με σεβασμό των θεμελιωδών δικαιωμάτων των ενδιαφερομένων προσώπων[semigr ]

>Κείμενο μετά την ψηφοφορία στο ΕΚ>

ότι προκειμένου να υπάρχει αποτελεσματική καταπολέμηση της απάτης και των παρατυπιών, οι έλεγχοι της Επιτροπής πρέπει να πραγματοποιούνται στις δημόσιες αρχές και στους οικονομικούς φορείς οι οποίοι ενέχονται ενδεχομένως στην διερευνόμενη απάτη, και τούτο με σεβασμό των θεμελιωδών δικαιωμάτων των ενδιαφερομένων προσώπων[semigr ]

(Τροπολογία 7)

Ενδέκατη αιτιολογική σκέψη

>Αρχικό κείμενο>

Δεν αφορά το ελληνικό κείμενο

(Τροπολογία 8)

Άρθρο 1

>Αρχικό κείμενο>

Υπό την επιφύλαξη όλων των άλλων διατάξεων που προβλέπονται δυνάμει καθ' ύλη ρυθμίσεων, οι διατάξεις του παρόντος κανονισμού εφαρμόζονται στους επιτόπιους ελέγχους και επαληθεύσεις της Επιτροπής στο πλαίσιο της καταπολέμησης της απάτης με σκοπό τη διερεύνηση μιας παρατυπίας όπως αυτή ορίζεται στο άρθρο 1 παράγραφος 2 του Κανονισμού (ΕΚ, ΕΥΡΑΤΟΜ) αριθ. 2988/95.

>Κείμενο μετά την ψηφοφορία στο ΕΚ>

Οι διατάξεις του παρόντος κανονισμού εφαρμόζονται στους επιτόπιους ελέγχους και τις επιτόπιες επαληθεύσεις της Επιτροπής στο πλαίσιο της καταπολέμησης της απάτης με σκοπό τη διερεύνηση μιας παρατυπίας όπως αυτή ορίζεται στο άρθρο 1 παράγραφος 2 του Κανονισμού (ΕΚ, ΕΥΡΑΤΟΜ) αριθ. 2988/95. Δεν θίγουν τις καθ' ύλη ρυθμίσεις, στο μέτρο που οι τελευταίες συντείνουν στην εφαρμογή τους ή τις ενισχύουν.

(Τροπολογία 9)

Άρθρο 3, παράγραφος 2

>Αρχικό κείμενο>

2. Οι υπάλληλοι του ενδιαφερόμενου κράτους μέλους δύνανται να συμμετέχουν σε αυτούς τους ελέγχους[semigr ]

>Κείμενο μετά την ψηφοφορία στο ΕΚ>

2. Οι υπάλληλοι του ενδιαφερόμενου κράτους μέλους δύνανται, κατόπιν αιτήματος των επιθεωρητών της Επιτροπής, να συμμετέχουν σε αυτούς τους ελέγχους[semigr ]

(Τροπολογία 10)

Άρθρο 4, παράγραφος 1, τρίτο εδάφιο

>Αρχικό κείμενο>

Οι ελεγκτές της Επιτροπής παρουσιάζουν τη γραπτή εξουσιοδότησή τους στην οποία αναφέρονται τα στοιχεία ταυτότητάς τους και η ιδιότητά τους. Τηρούν κατά τη διάρκεια των επιτοπίων ελέγχων και επαληθεύσεων συμπεριφορά σύμφωνα με τους κανόνες και τα έθιμα που ισχύουν για τους υπαλλήλους των κρατών μελών.

>Κείμενο μετά την ψηφοφορία στο ΕΚ>

Οι ελεγκτές της Επιτροπής παρουσιάζουν τη γραπτή εξουσιοδότησή τους στην οποία αναφέρονται τα στοιχεία ταυτότητάς τους και η ιδιότητά τους. Χωρίς να θίγονται οι παρούσες διατάξεις, τηρούν κατά τη διάρκεια των επιτοπίων ελέγχων και επαληθεύσεων συμπεριφορά σύμφωνα με τους κανόνες και τα έθιμα που ισχύουν για τους υπαλλήλους των κρατών μελών.

(Τροπολογία 11)

Άρθρο 5, παράγραφος 1, δεύτερο εδάφιο, παύλα 9α (νέα)

>Κείμενο μετά την ψηφοφορία στο ΕΚ>

- κάθε άλλη λογική διαδικασία η οποία θα παραστεί ανάγκη να πραγματοποιηθεί προκειμένου να διεξαχθεί η έρευνα με τον προσήκοντα τρόπο.

(Τροπολογία 12)

Άρθρο 6, παράγραφος 4α (νέα)

>Κείμενο μετά την ψηφοφορία στο ΕΚ>

4α. Το Ευρωπαϊκό Σύστημα Πληροφοριών και η Europol πρέπει να μπορούν να παρέχουν στοιχεία σχετικά με τα κυκλώματα της διεθνούς απάτης, στοιχεία τα οποία θα τίθενται στη διάθεση της Επιτροπής.

(Τροπολογία 13)

Άρθρο 7

>Αρχικό κείμενο>

Όταν τα πρόσωπα που αναφέρονται στο άρθρο 2 αντιτίθενται σε κάποιο επιτόπιο έλεγχο ή επαλήθευση, το ενδιαφερόμενο κράτος μέλος παρέχει στους ελεγκτές της Επιτροπής την απαραίτητη συνδρομή για να τους επιτρέψει να λάβουν τα δέοντα μέτρα προκειμένου να εκπληρώσουν την αποστολή επιτοπίου ελέγχου ή επαλήθευσης που τους έχει ανατεθεί, σε συμφωνία με τους εθνικούς διαδικαστικούς κανόνες.

>Κείμενο μετά την ψηφοφορία στο ΕΚ>

Όταν τα πρόσωπα που αναφέρονται στο άρθρο 2 αντιτίθενται σε κάποιο επιτόπιο έλεγχο ή επιτόπια επαλήθευση, τότε συντάσσεται πρακτικό σχετικά με την άρνηση αυτή και υπογράφεται από τους ελεγκτές της Επιτροπής, από τα πρόσωπα που αναφέρονται στο άρθρο 2 και από τους εκπροσώπους του ενδιαφερομένου κράτους μέλους. Επί πλέον, το ενδιαφερόμενο κράτος μέλος παρέχει στους ελεγκτές της Επιτροπής την απαραίτητη συνδρομή για να τους επιτρέψει να λάβουν τα δέοντα μέτρα προκειμένου να εκπληρώσουν την αποστολή επιτοπίου ελέγχου ή επιτοπίας επαλήθευσης που τους έχει ανατεθεί, σε συμφωνία με τους εθνικούς διαδικαστικούς κανόνες. Οι καθ' ύλη ρυθμίσεις μπορούν να προβλέπουν, για τα πρόσωπα που αντιτίθενται σε ένα έλεγχο ή μια επαλήθευση, την εφαρμογή των κυρώσεων οι οποίες αναφέρονται στο άρθρο 5, παράγραφος 1 του Κανονισμού (ΕΚ, ΕΥΡΑΤΟΜ) αριθ. 2988/95.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ, ΕΥΡΑΤΟΜ) του Συμβουλίου όσον αφορά τους επιτοπίους ελέγχους και τις επιτόπιες επαληθεύσεις της Επιτροπής με σκοπό να διαπιστωθούν απάτες και παρατυπίες που προσβάλλουν τα οικονομικά συμφέροντα των Ευρωπαϊκών Κοινοτήτων (COM(95)690 - C4-0115/96 - 95/0358(CNS))

(Διαδικασία διαβούλευσης)

Το Ευρωπαϊκό Κοινοβούλιο

- έχοντας υπόψη την πρόταση της Επιτροπής προς το Συμβούλιο (COM(95)690 - 96/0358(CNS)) ((ΕΕ C 84, 21.3.96, σελ. 10)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ και το άρθρο 203 της Συνθήκης ΕΚΑΕ (C4-0115/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών και Εσωτερικών Υποθέσεων (Α4-0145/96),

1. εγκρίνει, με την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ και το άρθρο 119, δεύτερο εδάφιο, της Συνθήκης EKAE[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.